باشباخان کؤمکچی‌سی توغرول تورکئش، قیبریس دانیشیق‌لاریندا، تورک طرفی‌نین "4 اؤزگورلوکده ائشیدلیک" چاغریسینا قارشی طرفین اولوملو باخمادیغینی سؤیله‌دی.
توغرول تورکئش، اقتصادی و سوسیال آراشدیرما‌لار مرکزینده "قیبریس میلی دعوی‌میز" قونولو کنفرانسدا دانیشدی، مذاکیره‌لرده تورکیه‌نین 4 ماده‌لیک طلبینی خاطیرلاتدی.
ژنوده‌کی "قیبریسدا عدالت‌لی و قالیجی باریش" گؤروشمه‌لرینده گلینن نقطه‌نی ایضاح ائدن تورکئش، روم کسیمی‌نین توتومونو تنقید ائتدی.
"بیز بو آنلاشمانین خیرلی نتیجه وئرمه‌سینی ایسته‌ییریک. مذاکیره‌لرده ده بونو سؤیله‌ییریک" دئین تورکئش، هر ایکی طرفین رهبرلیگی، گوج پایلاشیمی و تورپاق‌لاری اوزرینده مذاکیره ائدیلدیگینی ایفاده ائتدی.
تورکئش؛
" 4 اؤزگورلوکده ائشیدلیک تامین ائدیلمه‌لی دئدیک، هئچ یاناشمیرلار. بون‌لاری ایمتیاز کیمی دوشونورسونوزسه یونانیستان دا محروم اولسون دئدیک، اورادا دا یاخینملاشما یوخ‌دور. اما بوتون بون‌لارا باخمایا‌راق یاخشی نیتیمیزی قورویوروق" دئدی.
باشباخان کؤمکچی‌سی تورکئش، دانیشیق‌لاردا تورک اها‌لی‌نین 220 مین اولا‌راق دگرلندیریلمه‌سینه تپکی گؤستردی.
اؤزونون ده قیبریس وطنداشی اولدوغونو آنجاق 220 مین نفرین ایچینده اولمادیغینی سؤیله‌دی.
تورکئش؛
"جمعیت روم طرفی 805 مین تورک طرفی 220 مین اولا‌راق دگرلندیریلیر. بو یانلیش، تورک طرفی‌نین اها‌لی‌سی 300 مین‌دن چوخ. 220 مین نفرده من ده اوشاغیم دا داخیل دئییل. اؤلن وار، یئنی دوغولان وار روم طرفی اونلاری دا سایماق ایسته‌میر. بئله بیر رآنلاشما اولا بیلر می؟" شکلینده تپکی گؤستردی.
تورکئش، قیبریس تورک‌لری‌نین اینگیلتره، کانادا و استرالیادا یاشادیغینی ایفاده ائتدی و اینگیلتره‌دکی قیبریس تورک‌لری‌نین تثبیتی اوچون چالیشما باشلادیلدیغینی سؤیله‌دی.
